**ΣΥΜΒΑΣΗ ΠΑΡΟΧΗΣ ΥΠΗΡΕΣΙΩΝ**

Στo Κιλκίς σήμερα, την \_\_/\_\_/\_\_\_\_, τα παρακάτω συμβαλλόμενα μέρη:

1. η επιχείρηση με την επωνυμία «**ΣΤΑΜΟΥ ΜΑΡΙΑ ΓΥΜΝΑΣΤΗΡΙΟ**» και τον διακριτικό τίτλο «**ALMA FITNESS SPOT**», με έδρα στο Δήμο Κιλκίς, επί της οδού Λέκκα 23-25 , ταχυδρομικός κώδικας: 61100, με **ΑΦΜ 140561126**, Δ.Ο.Υ Κιλκίς , η οποία λειτουργεί νομίμως δυνάμει της υπ’ αρ. πρωτ. 634323(3349)\_11-12-2018 Βεβαίωσης Υποβολής Γνωστοποίησης περί ίδρυσης και λειτουργίας γυμναστηρίου της Διεύθυνσης Δημόσιας Υγείας και Κοινωνικής Μέριμνας (ΠΕ ΚΙΛΚΙΣ), η οποία επέχει θέση άδειας ίδρυσης και λειτουργίας της ανωτέρω επιχείρησης,όπως εκπροσωπείται νόμιμα από την κ. Στάμου Μαρία του Γεωργίου, υπό την ιδιότητά της ως ιδιοκτήτριας της επιχείρησης, η οποία θα καλείται εφεξής για λόγους συντομίας ως «το γυμναστήριο» και
2. (ο/η) \_\_\_\_\_\_\_\_\_\_\_\_\_\_\_\_\_ του\_\_\_\_\_\_\_\_\_\_\_\_\_, κάτοικος \_\_\_\_\_\_\_\_\_\_\_\_\_, επί της οδού \_\_\_\_\_\_\_\_\_\_\_\_\_\_\_\_\_\_\_\_\_\_\_ ο οποίος/η οποία θα καλείται εφεξής για λόγους συντομίας ως «το μέλος» αφού έλαβαν υπόψιν τους τα εξής:

α) ότι ο δεύτερος εκ των ανωτέρω συμβαλλόμενος (το μέλος) έχει εγγραφεί στο γυμναστήριο από τις \_\_\_\_\_\_\_\_\_\_\_\_\_\_έως \_\_\_\_\_\_\_\_\_\_\_\_\_\_\_\_\_,

β) ότι υφίσταται η ανάγκη έγγραφης αποτύπωσης των όρων και των προϋποθέσεων που διέπουν τη σχέση των μερών συμφώνησαν, συνομολόγησαν και έκανα αμοιβαίως αποδεκτά τα ακόλουθα:

**Άρθρο 1**

**Περιεχόμενο της σύμβασης**

 Η παρούσα σύμβαση αφορά τη χρήση από το μέλος του διατηρούμενου κέντρου του γυμναστηρίου , με τους διαθέσιμους χώρους, τις περιεχόμενες εγκαταστάσεις και εξοπλισμό , καθώς και τη λήψη των συμφωνηθέντων στην αίτηση εγγραφής υπηρεσιών (Παράρτημα I) , όπως αναλύεται κατωτέρω.

**Άρθρο 2**

**Μέλος**

Στο πλαίσιο της παρούσας σύμβασης, μέλος είναι κάθε φυσικό πρόσωπο, με το οποίο το γυμναστήριο έχει καταρτίσει σύμβαση παροχής υπηρεσιών.

**Άρθρο 3**

**Κατάρτιση της σύμβασης-Εγγραφή νέου μέλους**

Η παρούσα σύμβαση παροχής υπηρεσιών μεταξύ του γυμναστηρίου και του μέλους καταρτίζεται με την υπογραφή της, η οποία συνεπάγεται την αμοιβαία αποδοχή εκ μέρους των μερών των όρων που περιγράφονται σε αυτή και στα παραρτήματα, τα οποία αποτελούν αναπόσπαστο τμήμα της. Ισχύει δε αναδρομικά, από την ημερομηνία εγγραφής του μέλους στο γυμναστήριο υπό τους όρους του παρόντος. Ειδικότερα, η αίτηση εγγραφής νέου μέλους (Παράρτημα I) περιλαμβάνει τα ατομικά στοιχεία του μέλους (ονοματεπώνυμο, ημερομηνία γέννησης, πλήρη διεύθυνση κατοικίας, τηλέφωνα επικοινωνίας, διεύθυνση ηλεκτρονικού ταχυδρομείου (email), αριθμό φορολογικού μητρώου και αρμόδια Δ.Ο.Υ), το είδος των παρεχόμενων υπηρεσιών και του τμήματος εγγραφής, καθώς και το είδος της συνδρομής, με προσδιορισμό του συνολικού τιμήματος και του τρόπου καταβολής του. Ακόμη περιέχει πληροφορίες σχετικά με τον τρόπο που ενημερώθηκε το μέλος για το γυμναστήριο. Το μέλος υποχρεούται να ενημερώσει άμεσα το γυμναστήριο σε περίπτωση μεταβολής οποιουδήποτε των ανωτέρω ατομικών στοιχείων του. Η εγγραφή επιτρέπεται μόνο σε ενήλικες. Η εγγραφή ανηλίκου ως μέλους, καθώς και η ανανέωση και μεταβίβαση συνδρομής, είναι δυνατή μόνον από τον ασκούντα την γονική μέριμνα, ο οποίος υπογράφει την παρούσα σύμβαση, συμπεριλαμβανομένων των παραρτημάτων αυτής , στο όνομα και για λογαριασμό του ανηλίκου.

**Κάθε μέλος υποχρεούται κατά την εγγραφή του να προσκομίσει ιατρική βεβαίωση από Ιατρό Παθολόγο ή Καρδιολόγο, όπου να βεβαιώνεται η ικανότητά του για σωματική άσκηση**. Αντίστοιχη βεβαίωση θα πρέπει να προσκομίζεται κάθε 12 μήνες. Σημειώνεται, ότι για τις εγκύους απαιτείται επιπλέον ιατρική βεβαίωση του γυναικολόγου τους, στην οποία βεβαιώνεται η ικανότητά τους να αθληθούν. Σε περίπτωση μη προσκόμισης των παραπάνω ιατρικών βεβαιώσεων εντός επτά (7) ημερών από την ενεργοποίηση της συνδρομής του μέλους, το γυμναστήριο διατηρεί το δικαίωμα να μην επιτρέψει την είσοδο του μέλους σε αυτό, μέχρι την προσκόμιση τους. Επιπροσθέτως, το μέλος, δια της παρούσας σύμβασης, διαβεβαιώνει ρητά και υπεύθυνα το γυμναστήριο ότι είναι σε καλή σωματική κατάσταση, χαίρει άκρας υγείας και ασκείται με δική του ευθύνη. Κατά την εγγραφή του μέλους, χορηγείται από το γυμναστήριο, δωρεάν, μία και μόνη φορά, κάρτα μέλους. Η κάρτα μέλους είναι αυστηρά προσωπική, δεν μεταβιβάζεται και περιέχει πληροφορίες για την ταυτοπροσωπία του μέλους και τον έλεγχο ισχύος της συνδρομής του (λήξη προγράμματος, οικονομικές υποχρεώσεις). Η κυριότητα της κάρτας μέλους παραμένει στο γυμναστήριο και απλά παραχωρείται η χρήση της στο εγγεγραμμένο και ταμειακώς ενήμερο μέλος. Το γυμναστήριο δύναται να ζητήσει την επιστροφή της κάρτας μέλους μετά την λήξη της συνδρομής του. H κάρτα δεν αντικαθίσταται σε περίπτωση ανανέωσης συνδρομής. Σε περίπτωση μεταβίβασης συνδρομής, η παράδοσή της από το μέλος που αποχωρεί είναι υποχρεωτική. Το μέλος, κατά την είσοδο του στο γυμναστήριο, υποχρεούται να επιδεικνύει την κάρτα μέλους και να την εμφανίζει στην ειδική συσκευή αναγνώρισης που βρίσκεται στην υποδοχή του γυμναστηρίου. Απαγορεύεται η είσοδος στο γυμναστήριο σε άτομα που δεν φέρουν την κάρτα μέλους ή που αυτή δεν είναι ενεργή.

**Άρθρο 4**

**Παρεχόμενες Υπηρεσίες**

Οι υπηρεσίες που παρέχονται από το γυμναστήριο είναι οι ακόλουθες:

1. **Ομαδικά Προγράμματα**
2. **Αερόβια προπόνηση**.
3. **Ατομική Προπόνηση**:

 **Άρθρο 5**

**Συνδρομές**

Το μέλος δύναται να επιλέξει μεταξύ των εξής συνδρομών:

1. α) μηνιαίας,
2. β) τριμηνιαίας

με τους ειδικότερους όρους που περιγράφονται στον τιμοκατάλογο του γυμναστηρίου. Επιπροσθέτως, δίνεται και η δυνατότητα παροχής μεμονωμένων συνεδριών ή πακέτου συνεδριών. Σημειώνεται, ότι τα προγράμματα personal training παρέχονται πάντοτε σε μεμονωμένες συνεδρίες ή σε πακέτα συνεδριών.

Οι όροι και οι προϋποθέσεις των συνεδριών ή των πακέτων συνεδριών περιγράφονται αναλυτικά στον τιμοκατάλογο του γυμναστηρίου.

**ΕΙΔΙΚΕΣ ΠΡΟΥΠΟΘΕΣΕΙΣ ΛΕΙΤΟΥΡΓΙΑΣ ΜΑΘΗΜΑΤΩΝ**

1. Τα προγράμματα της **BASIC ΣΥΝΔΡΟΜΗΣ** πραγματοποιούνται με **τέσσερα(4) άτομα** ελάχιστο αριθμό.Εκτάκτως λόγω των μέτρων που έχει αποφασίσει η πολιτεία για την εξυπηρέτηση όλων των μελών ορίζεται **εβδομαδιαίο όριο τριών(3) μαθημάτων** ανά μέλος.

2. Η κράτηση ακυρώνεται εάν το μέλος δεν προσέλθει εγκαίρως (**5΄ πριν την έναρξη του μαθήματος**) και δίνεται η δυνατότητα κάλυψης της θέσης από άτομα της Waiting List (Λίστα Αναμονής) ή από άτομα που επιθυμούν την παρακολούθηση του μαθήματος και έχουν προσέλθει έγκαιρα χωρίς κράτηση.

3. Τα μέλη είναι υποχρεωμένα να ενημερώνουν για τυχόν ακύρωση των κρατήσεων τους, τηλεφωνικά ή μέσω της εφαρμογής (έως και 2 ώρες πριν).Τηλεφωνική ακύρωση μετά το πέρας των δύο ώρων δεν μπορεί να γίνει και το μέλος χρεώνεται με απουσία.

**Στις δύο(2) απουσίες σε χρονικό διάστημα ενός μήνα(30 ημερών) η εφαρμογή κρατήσεων κλειδώνει την είσοδο.Επαναφορά εφαρμογής γίνεται μόνο από τη γραμματεία και μετά την παρέλευση τριών(3) ημερών.**

Μέσω της ειδικής εφαρμογής ισχύουν τα παρακάτω

|  |  |
| --- | --- |
| **ΚΡΑΤΗΣΗ** | **ΑΚΥΡΩΣΗ** |
|  Έως 1 ώρα πριν την έναρξη | Έως 2 ώρες πριν την έναρξη |

**Διεύθυνση κρατήσεων: client.trainyourpulse.com/almafit/**

**Εφαρμογή κρατήσεων: Train Your Pulse (Android,iOS)**

4. Τα μέλη που έχουν αγοράσει PERSONAL προπονήσεις έχουν δικαίωμα ακύρωσης προπόνησης έως και 24 ώρες πριν το προγραμματισμένο ραντεβού. Επιπρόσθετα έχουν τη δυνατότητα ακύρωσης έως και 2 προγραμματισμένων προπονήσεων μέχρι και 4 ώρες πριν το προγραμματισμένο ραντεβού. Σε κάθε άλλη περίπτωση το μέλος θα χρεώνεται με μία επίσκεψη.

H διάρκεια εξάντλησης του πακέτου 10+2 είναι 45 ημέρες.

**Άρθρο 6**

**Ασφάλεια, υγιεινή και κανόνες συμπεριφοράς**

Η συμπεριφορά και η παρουσία των μελών στον χώρο του γυμναστηρίου πρέπει να είναι πάντα κόσμια και ευπρεπής. Τα μέλη θα πρέπει να χρησιμοποιούν με προσοχή όλα τα μηχανήματα άθλησης του γυμναστηρίου και πάντα με βάση τις υποδείξεις των γυμναστών. Η επιστροφή του εξοπλισμού (αλτήρες, πλάκες, στρωματάκια κ.λπ.) στην προβλεπόμενη θέση είναι υποχρεωτική από όλα τα μέλη. Η χρήση των ερμαριών επιτρέπεται στα μέλη μόνο κατά τον χρόνο παραμονής τους στο γυμναστήριο, απαγορεύεται δε ρητά η διατήρηση της ασφάλισης αυτών μετά τη χρήση του γυμναστηρίου και την αποχώρησή τους από αυτό. Μετά το πέρας της ημερήσιας λειτουργίας του γυμναστηρίου, το γυμναστήριο δύναται, χωρίς προηγούμενη ειδοποίηση, να απασφαλίζει και να εκκενώνει όλα τα ερμάρια των αποδυτηρίων, αποκλειόμενης οποιασδήποτε ευθύνης του για την απώλεια αντικειμένων. Τις καθημερινές και κατά το διάστημα μεταξύ των ωρών από 08:30-11:00 και 14:30-22:30, **ο μέγιστος χρόνος χρήσης των καρδιαγγειακών μηχανημάτων (ηλεκτρονικά μηχανήματα αερόβιας άσκησης) ορίζεται στα 30΄.**

* Απαγορεύεται το κάπνισμα σε όλους τους χώρους του γυμναστηρίου.
* Απαγορεύεται αυστηρά η χρήση και η διακίνηση παράνομων ουσιών εντός του γυμναστηρίου.
* Απαγορεύεται αυστηρά η διακίνηση συμπληρωμάτων διατροφής εντός του γυμναστηρίου.
* Απαγορεύεται η δημιουργία θορύβων στον χώρο και η όχληση των μελών.

Τα μέλη είναι υπεύθυνα και πρέπει να φροντίζουν για την υγιεινή του σώματός τους κατά την παραμονή τους στον χώρο του γυμναστηρίου και να αλλάζουν πάντα ρούχα μετά από έντονη εφίδρωση. Η χρήση πετσέτας είναι υποχρεωτική σε όλα τα μηχανήματα που υπάρχει σωματική επαφή. Η χρήση αθλητικής περιβολής και καθαρών αθλητικών υποδημάτων είναι υποχρεωτική. Κατά τη διάρκεια των ομαδικών προγραμμάτων απαγορεύεται η χρήση κινητών τηλεφώνων. Το γυμναστήριο δεν ευθύνεται για την απώλεια χρημάτων ή προσωπικών αντικειμένων των μελών από τους χώρους του γυμναστηρίου, ούτε από τα ερμάρια των αποδυτηρίων. Το γυμναστήριο δεν παρέχει υπηρεσία φύλαξης των προσωπικών αντικειμένων των μελών και σε καμία περίπτωση δεν προβλέπεται η φύλαξή τους από το προσωπικό της υποδοχής. **Από τη Δευτέρα 15/06/2020 τα μέλη υποχρεούνται να κάνουν χρήση δικού τους στρώματος ασκήσεων για την προστασία όλων από τη μετάδοση του COVID-19**

Απαγορεύεται αυστηρά η είσοδος σε ανήλικα άτομα ηλικίας κάτω των 13 ετών, με ή χωρίς συνοδεία, στους χώρους εκγύμνασης των ενηλίκων (αίθουσες ομαδικών, ελεύθερα βάρη, μηχανήματα ενδυνάμωσης).

Το γυμναστήριο δεν παρέχει υπηρεσία φύλαξης ή συνοδείας παιδιών.

Τα παπούτσια που φορούν τα μέλη εκτός του γυμναστηρίου τα αφήνουνε στο χώρο των αποδυτηρίων και όχι στην είσοδο του γυμναστηρίου.

Τα μέλη υποχρεούνται να αλλάζουν παπούτσια στην είσοδο,φορώντας πάντα καθαρά για την είσοδο στο χώρο.

**Άρθρο 7**

**Πρόγραμμα**

Το εβδομαδιαίο πρόγραμμα λειτουργίας μπορεί να τροποποιηθεί χωρίς προειδοποίηση,σε περίπτωση που αυτό κριθεί απαραίτητο από τη διεύθυνση του γυμναστηρίου.

**Άρθρο 8**

**Κανονισμοί Προγραμμάτων/Κράτηση θέσης**

Το πρόγραμμα των ομαδικών προγραμμάτων μπορεί να τροποποιηθεί χωρίς προειδοποίηση. Το γυμναστήριο δύναται να αντικαθιστά τους προπονητές που διενεργούν τα ομαδικά προγράμματα. Η επιλογή του εν γένει προσωπικού του γυμναστηρίου ανήκει αποκλειστικά στο γυμναστήριο. Για τη συμμετοχή στα ομαδικά προγράμματα είναι απαραίτητη η προηγούμενη κράτηση θέσης του μέλους . Η κράτηση θέσης πραγματοποιείται μέσω της υπηρεσίας «Online Booking». Ειδικότερα, κατά την εγγραφή του μέλους, του δίνεται πρόσβαση στην υπηρεσία online booking, η οποία είναι διαθέσιμη στην ιστοσελίδα (στον ακόλουθο σύνδεσμο https://client.trainyourpulse.com/almafit/), αλλά και στην εφαρμογή για Ios και Android, με τη χρήση ενός username και password. Στη συνέχεια, επιλέγοντας το πεδίο «Κράτηση Θέσης», το μέλος προβαίνει στην κράτηση θέσης στο πρόγραμμα που επιθυμεί. Κρατήσεις θέσεων μπορούν να πραγματοποιηθούν μέχρι και επτά (7) ημερολογιακές ημέρες πριν από τη διεξαγωγή των προγραμμάτων. Η ακύρωση προγραμματισμένης συμμετοχής από το μέλος ΕΙΝΑΙ ΥΠΟΧΡΕΩΤΙΚΗ και πραγματοποιείται μέσω της υπηρεσίας online booking, είτε διαδικτυακά, είτε μέσω της εφαρμογής, τουλάχιστον 2 ώρες πριν τον καθορισμένο χρόνο έναρξης του προγράμματος. Σε περίπτωση μη εμπρόθεσμης ακύρωσης (ήτοι 2 ώρες πριν την έναρξη του προγράμματος) ή μη εμφάνισης του μέλους στο προκαθορισμένο πρόγραμμα, αφαιρείται (χρεώνεται) η συγκεκριμένη συμμετοχή από το πακέτο συνδρομής του μέλους. Σε περίπτωση που η συμπεριφορά αυτή του μέλους (ήτοι η μη εμπρόθεσμη ακύρωση ή η μη εμφάνισή του στο προκαθορισμένο μάθημα) πραγματοποιηθεί δύο (2) φορές μέσα σε χρονικό διάστημα ενός (1) μήνα , δε θα είναι δυνατή η κράτηση θέσης για το συγκεκριμένο μέλος σε κανένα ομαδικό πρόγραμμα μέχρι να ξεκλειδωθεί η εφαρμογή κρατήσεων.

**Άρθρο 9**

**Μεταβίβαση συνδρομής**

Η συνδρομή δύναται να μεταβιβαστεί σε τρίτο πρόσωπο, με την καταβολή από αυτό του ποσού των είκοσι ευρώ (20,00 €), υπό την προϋπόθεση ότι το πρόσωπο αυτό δεν είναι ενεργό μέλος. Η μεταβίβαση, σε κάθε περίπτωση, αφορά στο υπόλοιπο της διάρκειας της συνδρομής της οποίας δεν έχει κάνει χρήση το μέλος που αποχωρεί (μεταβιβάζει) και πραγματοποιείται μετά από την συμπλήρωση ειδικής αίτησης/φόρμας στην υποδοχή του γυμναστηρίου. Η μη παράδοση της κάρτας μέλους για οποιονδήποτε λόγο από το μέλος που αποχωρεί, συνεπάγεται την επιπλέον χρέωση του νέου μέλους με το ποσό των δύο ευρώ (2,00 €).

**Άρθρο 10**

**Πάγωμα συνδρομής**

Δικαίωμα «παγώματος», δηλαδή διακοπής χρήσης των υπηρεσιών του γυμναστηρίου με αντίστοιχη αναστολή του χρόνου ισχύος της συνδρομής, δεν παρέχεται σε καμία από τις υφιστάμενες συνδρομές (μηνιαία,τρίμηνη).

**Άρθρο 11**

**Δικαίωμα υπαναχώρησης του μέλους**

Το μέλος έχει δικαίωμα να υπαναχωρήσει αναιτιολογήτως εντός τριάντα (30) ημερολογιακών ημερών από την επομένη της παραλαβής της παρούσας σύμβασης. Η άσκηση του δικαιώματος υπαναχώρησης του μέλους λαμβάνει χώρα εντός της προαναφερόμενης προθεσμίας με την υποβολή εκ μέρους του συμπληρωμένου του εντύπου υπαναχώρησης (Παράρτημα IV) , το οποίο παραδίδεται στο μέλος με την υπογραφή της παρούσας σύμβασης, αλλά βρίσκεται διαθέσιμο και στην υποδοχή του γυμναστηρίου, ή δια απλής επιστολής - δήλωσης υπαναχώρησης απευθυνόμενης προς το γυμναστήριο. Η υπαναχώρηση υποβάλλεται είτε αυτοπροσώπως, είτε με τηλεομοιοτυπία, είτε με συστημένη επιστολή προς το γυμναστήριο και επιφέρει λύση της παρούσας σύμβασης από την ημερομηνία παραλαβής της από το γυμναστήριο , εφόσον η αποστολή της με συστημένη επιστολή έλαβε χώρα εντός των τριάντα (30) ημερολογιακών ημερών. Στην περίπτωση που το μέλος ασκήσει το προβλεπόμενο στο παρόν άρθρο δικαίωμα υπαναχώρησης από την παρούσα σύμβαση, υποχρεούται να καταβάλει το αντίτιμο μόνο για τις υπηρεσίες που του έχουν αποδεδειγμένα παρασχεθεί.

**Άρθρο 12**

**Δικαίωμα καταγγελίας από το μέλος/Αξίωση αποζημίωσης του γυμναστηρίου**

Το μέλος δικαιούται, οποτεδήποτε κατά τη διάρκεια της σύμβασης και μετά την παρέλευση των τριάντα (30) ημερολογιακών ημερών από την επομένη της παραλαβής της παρούσας σύμβασης, να καταγγείλει την παρούσα σύμβαση, πριν τη λήξη του συμφωνημένου προγράμματος. Η άσκηση του δικαιώματος καταγγελίας της σύμβασης του μέλους λαμβάνει χώρα με την υποβολή εκ μέρους του συμπληρωμένου του εντύπου καταγγελίας (Παράρτημα IV), το οποίο παραδίδεται στο μέλος με την υπογραφή της παρούσας σύμβασης, αλλά βρίσκεται διαθέσιμο και στην υποδοχή του γυμναστηρίου, ή δια απλής επιστολής - δήλωσης καταγγελίας της σύμβασης απευθυνόμενης προς το γυμναστήριο. Η καταγγελία υποβάλλεται είτε αυτοπροσώπως, είτε με τηλεομοιοτυπία, είτε με συστημένη επιστολή προς το γυμναστήριο και επιφέρει λύση της παρούσας σύμβασης από την ημερομηνία παραλαβής της από το γυμναστήριο. Στην περίπτωση της καταγγελίας της παρούσας σύμβασης, το μέλος υποχρεούται να καταβάλει το αντίτιμο των υπηρεσιών που του έχουν αποδεδειγμένα παρασχεθεί. Υποχρεούται επίσης στην καταβολή αποζημίωσης στο γυμναστήριο , η οποία θα ανέρχεται σε ποσοστό 2,5% επί της αξίας του υπολοίπου ανεκτέλεστου προγράμματος.

**Άρθρο 13**

**Λύση των συνδεδεμένων συμβάσεων**

 Στις περιπτώσεις που το τίμημα καλύπτεται εν όλω ή εν μέρει από πίστωση η οποία χορηγείται στο μέλος είτε από το γυμναστήριο είτε από Τράπεζα, δυνάμει συμφωνίας συναπτόμενης μεταξύ της Τράπεζας και του γυμναστηρίου, τότε, εφόσον το μέλος ασκήσει το δικαίωμα υπαναχώρησης από τη σύμβαση ή καταγγελίας της σύμβασης, μπορεί να καταγγείλει και τη σύμβαση πίστωσης με δήλωση - έγγραφη όχληση του απευθυνόμενη προς την Τράπεζα, η οποία υποχρεούται από τη λήψη αυτής να το απαλλάξει από τυχόν υπόλοιπα οφειλών χρεωμένων σε πιστωτική κάρτα για μη παρασχεθείσες υπηρεσίες. Υπόδειγμα της δήλωσης αυτής (Παράρτημα V) δίνεται στο μέλος με την υπογραφή της παρούσας σύμβασης, αλλά βρίσκεται και διαθέσιμο στην υποδοχή του γυμναστηρίου. Το γυμναστήριο υποχρεούται να ενημερώσει σχετικά την συνεργαζόμενη Τράπεζα, προκειμένου αυτή να προχωρήσει στην διακοπή περαιτέρω πληρωμών για το μέρος του προγράμματος του οποίου δεν πρόκειται να γίνει χρήση ένεκα της γενόμενης υπαναχώρησης ή καταγγελίας της σύμβασης. Σε περίπτωση υπαναχώρησης ή καταγγελίας της σύμβασης από το μέλος, σύμφωνα με τα όσα ορίζονται στα άρθρα 12 και 13 της παρούσας σύμβασης, το γυμναστήριο υποχρεούται εντός τριάντα (30) ημερολογιακών ημερών από την κοινοποίηση σε αυτό της υπαναχώρησης ή της καταγγελίας, να επιστρέψει στο μέλος στη συμφωνηθείσα τιμή τυχόν αχρεωστήτως εισπραχθέντα χρηματικά ποσά ή να το απαλλάξει από την πληρωμή δόσεων καρτών ή υπολοίπου οφειλής χρεωμένης σε πιστωτική κάρτα που δεν αντιστοιχούν σε αποδεδειγμένα παρασχεθείσες υπηρεσίες. Σημειώνεται ότι, κατά το άρθρο 4 περίπτωση 3 της ΥΑ Ζ1-1262/2007 (ΦΕΚ Β’ 2122/2007) , σε περίπτωση που το τίμημα καλύπτεται εν όλω ή εν μέρει από πίστωση η οποία χορηγείται στο μέλος από Τράπεζα, δυνάμει συμφωνίας συναπτόμενης μεταξύ της Τράπεζας και του γυμναστηρίου και κατά την διάρκεια της σύμβασης το γυμναστήριο πτωχεύσει ή για οποιονδήποτε λόγο παύσει τις εργασίες του, τότε η πιστώτρια Τράπεζα δικαιούται να ζητήσει από το μέλος μόνο το τίμημα για το οποίο έχουν παρασχεθεί οι υπηρεσίες και μέχρι το χρόνο που υπήρχε η δυνατότητα παροχής των υπηρεσιών.

**Άρθρο 14**

**Διαδικασία επιστροφής χρημάτων**

Η επιστροφή τυχόν αχρεωστήτως καταβληθέντος ποσού καταβάλλεται μόνο διατραπεζικά από το γυμναστήριο σε τραπεζικό λογαριασμό (ΙΒΑΝ) του μέλους ή και με μετρητά στην υποδοχή του γυμναστηρίου συνοδευόμενα από το αντίστοιχο παραστατικό επιστροφής χρημάτων.

**Άρθρο 15**

**Καταγγελία σύμβασης από το γυμναστήριο**

Το γυμναστήριο διατηρεί το δικαίωμα ,σε περίπτωση παραβίασης κάποιου από τους όρους της παρούσας σύμβασης, οι οποίοι θεωρούνται όλοι ουσιώδεις, καθώς και σε περιπτώσεις ανωτέρας βίας, έκτακτων και απρόβλεπτων συνθηκών, να καταγγείλει οποτεδήποτε μονομερώς και αζημίως την παρούσα σύμβαση. Άρθρο 17 Προσωπικά Δεδομένα Το γυμναστήριο διαχειρίζεται τα προσωπικά δεδομένα των μελών του σύμφωνα με τους όρους και τις προϋποθέσεις που περιγράφονται στην Πολιτική Προστασίας Προσωπικών Δεδομένων των Πελατών του (Παράρτημα III) , η οποία αποτελεί αναπόσπαστο τμήμα της παρούσας σύμβασης.

**Άρθρο 16**

**Λύση της σύμβασης**

Η παρούσα σύμβαση λήγει :

1. α) Με τη λήξη της διάρκειας της συνδρομής του μέλους
2. β) Με κοινή συμφωνία των μερών
3. γ) Με την άσκηση των δικαιωμάτων υπαναχώρησης και καταγγελίας, όπως ορίζονται ανωτέρω στα άρθρα 12,13,14 και 16 της παρούσας σύμβασης.

**Άρθρο 17**

**Λοιποί Όροι**

Η παρούσα σύμβαση υπερισχύει οποιασδήποτε άλλης συμφωνίας μεταξύ του γυμναστηρίου και του μέλους, αναφορικά με τις παρεχόμενες υπηρεσίες. Τροποποιείται δε μόνο εγγράφως. Σε περίπτωση που κάποιος από τους όρους της παρούσας σύμβασης κριθεί άκυρος οι λοιποί εναπομένοντες όροι της παραμένουν σε ισχύ, ως εάν ο άκυρος όρος να μην είχε ποτέ συμπεριληφθεί στη σύμβαση αυτή. Για όσα ζητήματα δε ρυθμίζονται από τις διατάξεις και τους όρους της παρούσας σύμβασης εφαρμόζονται οι ισχύουσες νομοθετικές διατάξεις. Η παραβίαση οποιουδήποτε όρου της παρούσας σύμβασης, οι οποίοι συνομολογούνται όλοι ως ουσιώδεις, συνεπάγεται την υποχρέωση αποζημίωσης του ζημιωθέντος μέρους για κάθε θετική ή αποθετική ζημία του.

**Άρθρο 18**

**Επίλυση διαφορών και αρμοδιότητα**

Η παρούσα σύμβαση διέπεται από την ελληνική νομοθεσία. Για οποιαδήποτε διαφορά προκύψει από την εφαρμογή της, προβλέπεται η δυνατότητα εξώδικης επίλυσής της με προσφυγή στις Επιτροπές Φιλικού Διακανονισμού ή στον Συνήγορο του Καταναλωτή. Σε κάθε περίπτωση, για την αντιμετώπιση οποιασδήποτε διαφοράς που τυχόν θα προκύψει από την παρούσα σύμβαση, αρμόδια ορίζονται τα δικαστήρια της Κιλκίς. Σε πίστωση των ανωτέρω συνετάγη το παρόν σε τρία (3) όμοια αντίτυπα και υπογράφεται όπως ακολουθεί.

Τα συμβαλλόμενα μέρη

Για το γυμναστήριο Το μέλος

**ΠΑΡΑΡΤΗΜΑ I-ΑΙΤΗΣΗ ΕΓΓΡΑΦΗΣ ΝΕΟΥ ΜΕΛΟΥΣ**

**Ατομικά στοιχεία μέλους**

\*Ονοματεπώνυμο \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*Όνομα Πατρός \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*Ημερομηνία Γέννησης \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*Διεύθυνση Κατοικίας (οδός, αριθμός, πόλη, ΤΚ) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*Τηλέφωνα επικοινωνίας (σταθερό/κινητό) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*Διεύθυνση ηλεκτρονικού ταχυδρομείου(e-mail) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Στοιχεία παρεχόμενων υπηρεσιών**

\*Παρεχόμενη Υπηρεσία \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Στοιχεία συνδρομής \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Είδος Συνδρομής Ημερομηνία \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Έναρξης Ημερομηνία Λήξης \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Συνολικό Τίμημα \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Έκπτωση \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Τρόπος Καταβολής Τιμήματος Δόσεις Πιστωτικός φορέας (σε περίπτωση πίστωσης τιμήματος) \* ΣΕΠΠΕ (σε περίπτωση πίστωσης τιμήματος)

\*Τρόπος Ενημέρωσης για το ALMA FITNESS SPOT

* Διαφημιστικό Φυλλάδιο\_\_\_\_
* Φίλος/Γειτονιά \_\_\_\_
* Facebook/Instagram \_\_\_\_
* Ιστοσελίδα \_\_\_\_
* Άλλο \_\_\_\_

\*Για τους λοιπούς όρους της σύμβασης πιστώσεως ισχύουν τα προβλεπόμενα στη σύμβαση που έχει συναφθεί με τον αναγραφόμενο πιστωτικό φορέα.

Υπογραφή

Ημερομηνία \_\_\_\_\_\_\_\_

**ΠΑΡΑΡΤΗΜΑ ΙΙ- ΕΓΓΡΑΦΟ ΠΑΡΟΧΗΣ ΣΥΓΚΑΤΑΘΕΣΗΣ ΠΕΛΑΤΩΝ GDPR**

H επιχείρηση «**ΣΤΑΜΟΥ ΜΑΡΙΑ ΓΥΜΝΑΣΤΗΡΙΟ**» και τον διακριτικό τίτλο «**ALMA FITNESS SPOT**», με έδρα στο Δήμο Κιλκίς, επί της οδού Λέκκα 23-25 , ταχυδρομικός κώδικας: 61100, με ΑΦΜ 140561126, Δ.Ο.Υ Κιλκίς σέβεται απόλυτα τα προσωπικά σας δεδομένα και φροντίζει για την ασφαλή διαχείρισή τους σύμφωνα με τον **Γενικό Κανονισμό για την Προστασία των Δεδομένων Προσωπικού Χαρακτήρα (Κανονισμός (ΕΕ) 2016/679** του Ευρωπαϊκού Κοινοβουλίου και του Συμβουλίου, στο εξής ΓΚΠΔ) και τον **Νόμο 4624/19** (ΦΕΚ Ά 137/29-8-19) . Στο πλαίσιο των δραστηριοτήτων μας επιθυμούμε να προβούμε στις εξής ενέργειες, οι οποίες αποτελούν κατά τον ΓΚΠΔ πράξεις επεξεργασίας προσωπικών δεδομένων και οι οποίες περιγράφονται αναλυτικά στην Πολιτική Προστασίας Προσωπικών Δεδομένων των Πελατών του γυμναστηρίου μας:

α) στην χρήση της διεύθυνσης του ηλεκτρονικού ταχυδρομείου σας (e-mail) ή του αριθμού του κινητού σας τηλεφώνου , ώστε να σας αποστέλλουμε διαφημιστικά μηνύματα με τις προσφορές και τις δράσεις μας

β) στην λήψη φωτογραφιών ή/και στην ολιγόλεπτη βιντεοσκόπησή σας κατά τη διάρκεια των προγραμμάτων άθλησης. Το υλικό αυτό θα δημοσιευθεί στην ιστοσελίδα μας και στους λογαριασμούς μας στα μέσα κοινωνικής δικτύωσης για την προώθηση των δράσεων και των παροχών μας. Με το παρόν έγγραφο ζητούμε, συνεπώς, την συγκατάθεσή σας για την επεξεργασία των δεδομένων σας στο πλαίσιο κάθε μιας από τις παραπάνω ενέργειες και μόνο για τους παραπάνω σκοπούς.

Σημειώνουμε ότι

α) η διατήρησή των ανωτέρω δεδομένων σας διαρκεί μέχρι την ανάκληση της συγκατάθεσής σας

β) μπορείτε να ανακαλέσετε τη συγκατάθεσή σας οποτεδήποτε , στέλνοντας e-mail στην διεύθυνση info@almafit.gr ή , στην περίπτωση των διαφημιστικών e-mails, πατώντας στο σύνδεσμο απεγγραφής που βρίσκεται πάντα στο τέλος αυτών των μηνυμάτων. Κατά τα λοιπά, ισχύουν όσα προβλέπονται στην Πολιτική Προστασίας Προσωπικών Δεδομένων των Πελατών του γυμναστηρίου μας.

Ο κάτωθι υπογράφων/ Η κάτωθι υπογράφουσα αφού έλαβα γνώση της Πολιτικής Προστασίας Προσωπικών Δεδομένων των Πελατών του γυμναστηρίου με την επωνυμία «ΣΤΑΜΟΥ ΜΑΡΙΑ ΓΥΜΝΑΣΤΗΡΙΟ» και τον διακριτικό τίτλο «ALMA FITNESS SPOT συναινώ:

1) στην χρήση του e-mail μου για την αποστολή διαφημιστικών μηνυμάτων ΝΑΙ ΟΧΙ

2) στην χρήση του αριθμού του κινητού μου τηλεφώνου για την αποστολή διαφημιστικών μηνυμάτων. ΝΑΙ ΟΧΙ

3) στην λήψη της φωτογραφίας μου και στη ολιγόλεπτη βιντεοσκόπησή μου κατά τη διάρκεια των προγραμμάτων άθλησης και στη δημοσίευση του υλικού αυτού στην ιστοσελίδα του γυμναστηρίου και στους λογαριασμούς του στα μέσα κοινωνικής δικτύωσης. ΝΑΙ ΟΧΙ

Ονοματεπώνυμο: …………………………................ Υπογραφή:…………………………………………..

**ΠΑΡΑΡΤΗΜΑ III –ΠΟΛΙΤΙΚΗ ΠΡΟΣΤΑΣΙΑΣ ΠΡΟΣΩΠΙΚΩΝ ΔΕΔΟΜΕΝΩΝ ΠΕΛΑΤΩΝ**

H επιχείρηση «**ΣΤΑΜΟΥ ΜΑΡΙΑ ΓΥΜΝΑΣΤΗΡΙΟ**» και τον διακριτικό τίτλο «**ALMA FITNESS SPOT**», σέβεται τα προσωπικά δεδομένα των πελατών της και φροντίζει για την ασφαλή διαχείρισή τους. Λαμβάνοντας υπόψη τον Γενικό Κανονισμό για την Προστασία Δεδομένων 1 (στο εξής «ΓΚΠΔ») και τον Νόμο 4624/192 , επιθυμούμε να σας ενημερώσουμε για τον τρόπο με τον οποίο χειριζόμαστε τα δεδομένα που μας εμπιστεύεστε. Συνεπώς, σας ενημερώνουμε για τα ακόλουθα: Ταυτότητα Υπευθύνου Επεξεργασίας

Ως υπεύθυνος επεξεργασίας των προσωπικών σας δεδομένων ορίζεται η επιχείρησή μας με την επωνυμία «ΣΤΑΜΟΥ ΜΑΡΙΑ ΓΥΜΝΑΣΤΗΡΙΟ» και τον διακριτικό τίτλο «ALMA FITNESS SPOT» (στο εξής «το γυμναστήριό μας»).

 Μπορείτε να επικοινωνήσετε μαζί μας στα ακόλουθα στοιχεία:

* α) διεύθυνση: Λέκκα 23-25 Κιλκίς ,
* β) ταχυδρομικός κώδικας : 61100,
* γ) τηλέφωνο επικοινωνίας : 23410 70704,
* δ) διεύθυνση ηλεκτρονικού ταχυδρομείου: info@almafit.gr

Κατηγορίες δεδομένων που συλλέγονται , νομικές βάσεις επεξεργασίας και χρόνος διατήρησής τους

**α) Δεδομένα που συλλέγονται κατά την δωρεάν δοκιμαστική προπόνηση**

 Σε περίπτωση που επιθυμείτε να συμμετέχετε σε μια δωρεάν δοκιμαστική προπόνηση του προγράμματος που σας ενδιαφέρει, συλλέγονται τα εξής δεδομένα σας:

1) ονοματεπώνυμο

2)τηλέφωνα επικοινωνίας (σταθερό/κινητό),

3)διεύθυνση ηλεκτρονικού ταχυδρομείου,

4) πρόγραμμα παρακολούθησης,

5) η υπογραφή σας

Νομική βάση επεξεργασίας

Η επεξεργασία των δεδομένων αυτών είναι απαραίτητη για τη διενέργεια της δοκιμαστικής προπόνησης, πριν αποφασίσετε την υπογραφή της μεταξύ μας σύμβασης, καθώς και για την συμπλήρωση των σχετικών παραστατικών. Στηρίζεται, συνεπώς, στο άρθρο 6 παράγραφος 1 περιπτώσεις β’ και γ’ του ΓΚΠΔ.

Χρόνος διατήρησης

Εφόσον πραγματοποιήσετε την δωρεάν δοκιμαστική προπόνηση, τα ανωτέρω δεδομένα σας διατηρούνται για όσο χρόνο απαιτείται από την ισχύουσα νομοθεσία για την εκπλήρωση των φορολογικών και των εν γένει νομικών μας υποχρεώσεων. Σε περίπτωση που δεν πραγματοποιήσετε την προγραμματισμένη δοκιμαστική προπόνηση, όλα τα ανωτέρω δεδομένα σας θα διατηρηθούν για 1 χρόνο και 6 μήνες από την υποβολή τους και στη συνέχεια θα διαγραφούν οριστικά. \*Επιπλέον, συλλέγεται το μέσο με το οποίο μάθατε για εμάς .

Νομική βάση επεξεργασίας

Η επεξεργασία του δεδομένου αυτού πραγματοποιείται για την εξυπηρέτηση των εννόμων συμφερόντων μας και ειδικότερα, για να αξιολογήσουμε την αποδοτικότητα των διαφημιστικών μέσων που χρησιμοποιούμε. Στηρίζεται , συνεπώς, στο άρθρο 6 παράγραφος 1 περίπτωση στ’ του ΓΚΠΔ. Χρόνος διατήρησης: Το ανωτέρω δεδομένο διατηρείται για 1 χρόνο και 6 μήνες από την υποβολή του και στη συνέχεια διαγράφεται. 1 Κανονισμός (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ, OJ L 119, 4.5.2016, σελ. 1–88 2 Νόμος υπ’ αριθμ. 4624, Αρχή Προστασίας Δεδομένων Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και ενσωμάτωση στην εθνική νομοθεσία της Οδηγίας (ΕΕ) 2016/680 του Ευρωπαϊκού Κοινοβουλίου και του Συμβουλίου της 27ης Απριλίου 2016 και άλλες διατάξεις, ΦΕΚ Ά 137/29-8-19, σελ.3379 -3406

\*Ακόμη , συλλέγεται η δήλωση ενδιαφέροντός σας για τη λήψη διαφημιστικών μηνυμάτων στο email ή στο κινητό σας τηλέφωνο με τις προσφορές και τις δράσεις μας. Μπορείτε να σταματήσετε τη λήψη αυτών των ενημερώσεων ανά πάσα στιγμή χρησιμοποιώντας τον σύνδεσμο απεγγραφής που βρίσκεται πάντοτε στο τέλος αυτών των μηνυμάτων ή επικοινωνώντας απευθείας μαζί μας στη ηλεκτρονική διεύθυνση info@almafit.gr.

Νομική βάση επεξεργασίας:

Η αποστολή διαφημιστικών μηνυμάτων πραγματοποιείται κατόπιν λήψης της συγκατάθεσής σας . Στηρίζεται , συνεπώς, στο άρθρο 6 παράγραφος 1 περίπτωση α’ του ΓΚΠΔ.

 Χρόνος διατήρησης:

Το e-mail ή ο αριθμός του κινητού σας τηλεφώνου διατηρούνται προς αποστολή διαφημιστικών μηνυμάτων μέχρι την ανάκληση της συγκατάθεσής σας.

**β)Δεδομένα που συλλέγονται κατά την εγγραφή σας**

Κατά την εγγραφή σας ως μέλη, συλλέγονται τα εξής δεδομένα σας:

1) ονοματεπώνυμο

2) ημερομηνία γέννησης

3) πλήρης διεύθυνση κατοικίας (οδός και αριθμός, πόλη, περιοχή, ταχυδρομικός κώδικας)

4) τηλέφωνα επικοινωνίας (σταθερό/κινητό)

5) διεύθυνση ηλεκτρονικού ταχυδρομείου (email)

6) αριθμός φορολογικού μητρώου και αρμόδια Δ.Ο.Υ

7) ιατρική βεβαίωση από ιατρό καρδιολόγο ή παθολόγο, στην οποία βεβαιώνεται η ικανότητά σας για σωματική άσκηση. Σημειώνεται, ότι για τις εγκύους απαιτείται επιπλέον ιατρική βεβαίωση του γυναικολόγου τους στην οποία βεβαιώνεται η ικανότητά τους να αθληθούν,8) το τμήμα εγγραφής , το είδος της συνδρομής και οι ημερομηνίες έναρξης και λήξης αυτής και

9) η υπογραφή σας.

Νομικές βάσεις επεξεργασίας:

 Η επεξεργασία των στοιχείων αυτών είναι απαραίτητη για την εκπλήρωση των συμβατικών, φορολογικών και των εν γένει νομικών μας υποχρεώσεων. Στηρίζεται , συνεπώς, στο άρθρο 6 παράγραφος 1 περιπτώσεις β’ και γ’ του ΓΚΠΔ.

Χρόνος διατήρησης:

Η διατήρηση των ανωτέρω δεδομένων διαρκεί για όσο χρόνο απαιτείται από την ισχύουσα νομοθεσία για την εκπλήρωση των συμβατικών, φορολογικών και των εν γένει νομικών μας υποχρεώσεων, καθώς και για την θεμελίωση, άσκηση ή υποστήριξη των τυχόν νομικών μας αξιώσεων. Επιπλέον, συλλέγεται η δήλωση ενδιαφέροντός σας για τη λήψη διαφημιστικών μηνυμάτων, με τις προσφορές και τις δράσεις μας. Μπορείτε να σταματήσετε τη λήψη αυτών των ενημερώσεων ανά πάσα στιγμή χρησιμοποιώντας τον σύνδεσμο απεγγραφής που βρίσκεται πάντοτε στο τέλος αυτών των μηνυμάτων ή επικοινωνώντας απευθείας μαζί μας στη ηλεκτρονική διεύθυνση info@almafit.gr.

 Νομική βάση επεξεργασίας

Η επεξεργασία δεδομένου αυτού πραγματοποιείται κατόπιν λήψης της συγκατάθεσής σας. Στηρίζεται , συνεπώς, στο άρθρο 6 παράγραφος 1 περίπτωση α’ του ΓΚΠΔ. Χρόνος διατήρησης: Η αποστολή διαφημιστικών μηνυμάτων παύει κατόπιν ανάκλησης της συγκατάθεσής σας, οπότε και διαγράφεται το email ή το κινητό σας τηλέφωνο από την αντίστοιχη λίστα. \*Σε περίπτωση εγγραφών ανηλίκου , συλλέγονται τα εξής: Δεδομένα ανηλίκου : 1) ονοματεπώνυμο, 2) ημερομηνία γέννησης, 3) πλήρης διεύθυνση κατοικίας (οδός και αριθμός, πόλη, περιοχή, ταχυδρομικός κώδικας), 4) τηλέφωνα επικοινωνίας (σταθερό/κινητό) και (εφόσον διαθέτει) διεύθυνση ηλεκτρονικού ταχυδρομείου (e-mail) , 5) αριθμός φορολογικού μητρώου και αρμόδια Δ.Ο.Υ, 6)ιατρική βεβαίωση από ιατρό καρδιολόγο ή παθολόγο, στην οποία βεβαιώνεται η ικανότητα του για σωματική άσκηση. Σημειώνεται, ότι για τις εγκύους απαιτείται επιπλέον ιατρική βεβαίωση του γυναικολόγου τους στην οποία βεβαιώνεται η ικανότητά τους να αθληθούν , 7) το τμήμα εγγραφής, το είδος της συνδρομής και οι ημερομηνίες έναρξης και λήξης αυτής.

Δεδομένα ασκούντων την γονική μέριμνα: 1) ονοματεπώνυμο, 2) πλήρης διεύθυνση κατοικίας (οδός και αριθμός, πόλη, περιοχή, ταχυδρομικός κώδικας), 3) τηλέφωνα επικοινωνίας (σταθερό/κινητό), 4) διεύθυνση ηλεκτρονικού ταχυδρομείου (e-mail) 5) αριθμός φορολογικού μητρώου και αρμόδια Δ.Ο.Υ , 6) η υπογραφή τους, 7) η δήλωση ενδιαφέροντος λήψης διαφημιστικών μηνυμάτων. Κατά τα λοιπά, ισχύουν όσα αναφέρονται ανωτέρω.

**γ) Δεδομένα που συλλέγονται κατά τη χρήση της κάρτας μέλους**

Από τη χρήση της κάρτας μέλους σας συλλέγονται τα εξής δεδομένα σας:

1)πληροφορίες σχετικά με τις επισκέψεις σας και

2) πληροφορίες σχετικά με το υπόλοιπο του χρόνου συνδρομής σας και των ενεργών προγραμμάτων σας.

Νομικές βάσεις επεξεργασίας

Η επεξεργασία των δεδομένων αυτών εξυπηρετεί τα έννομα συμφέροντά μας , καθώς διευκολύνει τον έλεγχο α) των εισερχομένων στις εγκαταστάσεις μας , ο οποίος πραγματοποιείται για λόγους ασφαλείας και β) τον έλεγχο των ενεργών συνδρομών , ώστε να παρέχουμε τις υπηρεσίες μας μόνο στα ενεργά μέλη μας. Στηρίζεται , συνεπώς στο άρθρο 6 παράγραφος 1 περιπτώσεις β’ και στ’ του ΓΚΠΔ. Χρόνος διατήρησης: Η διατήρηση των ανωτέρω δεδομένων σας διαρκεί για όσο χρόνο απαιτείται από την ισχύουσα νομοθεσία για την εκπλήρωση των εν γένει νομικών μας υποχρεώσεων, καθώς και για την θεμελίωση, άσκηση ή υποστήριξη των τυχόν νομικών μας αξιώσεων.

**δ) Οικονομικά δεδομένα και δεδομένα επικοινωνίας**

Στο πλαίσιο της μεταξύ μας σύμβασης, επεξεργαζόμαστε οικονομικά στοιχεία, όπως υπόλοιπα λογαριασμών και εκπτώσεις.

Νομικές βάσεις επεξεργασίας

Η επεξεργασία των δεδομένων αυτών μας επιτρέπει να ανταποκριθούμε στις συμβατικές και φορολογικές μας υποχρεώσεις ή να διεκδικήσουμε τα δικαιώματά μας. Στηρίζεται , συνεπώς στο άρθρο 6 παράγραφος 1 περιπτώσεις β’ και γ’ του ΓΚΠΔ.

Χρόνος διατήρησης: Η διατήρηση των ανωτέρω δεδομένων σας διαρκεί για όσο χρόνο απαιτείται από την ισχύουσα νομοθεσία για την εκπλήρωση των συμβατικών , φορολογικών και των εν γένει νομικών μας υποχρεώσεων , καθώς και για την θεμελίωση, άσκηση ή υποστήριξη των τυχόν νομικών μας αξιώσεων. Επιπροσθέτως, διατηρούμε αρχείο των γραπτών επιστολών, e-mails ή άλλων μηνυμάτων που τυχόν μας αποστείλετε.

Νομική βάση επεξεργασίας

Η επεξεργασία των δεδομένων αυτών βασίζεται στην επιδίωξη δικαιολογημένου εννόμου συμφέροντός μας, καθώς μας επιτρέπει να ανταποκριθούμε άμεσα στα ερωτήματα και τα αιτήματά σας. Στηρίζεται , συνεπώς στο άρθρο 6 παράγραφος 1 περίπτωση στ’ του ΓΚΠΔ. Σε περίπτωση που το μήνυμα αφορά τη μεταξύ μας σύμβαση , η επεξεργασία του στηρίζεται στο άρθρο 6 παράγραφος 1 περίπτωση β’ του ΓΚΠΔ. Χρόνος διατήρησης: Η διατήρηση των ανωτέρω δεδομένων διαρκεί για 1 χρόνο από την αποστολή τους, πλην των μηνυμάτων που αφορούν τη μεταξύ μας σύμβαση, τα οποία διατηρούνται για όσο χρόνο απαιτείται από την ισχύουσα νομοθεσία προς χρήση τους ως πιθανό μέσο απόδειξης για την θεμελίωση , άσκηση ή υποστήριξη των νομικών μας αξιώσεων.

**ε) Δεδομένα Υπηρεσίας Κρατήσεων (online booking)**

Μέσω της υπηρεσίας «online booking» , συλλέγονται τα εξής δεδομένα σας: 1) όνομα χρήστη ( username) και κωδικός πρόσβασης (password), 2) ονοματεπώνυμο,3) τηλέφωνο, 4) e-mail, 5) ημερομηνία λήξης της συνδρομής , 6) χρηματικό υπόλοιπο,7) παρουσίες/συνδρομές που αγοράστηκαν, 8) αριθμός κάρτας μέλους (barcode),9) τμήματα συμμετοχής, 10) ημερομηνία και ώρα εισόδου σας στο σύστημα,11) ημερομηνία και ώρα κράτησης/ακύρωσης.

Νομικές βάσεις επεξεργασίας

Η επεξεργασία των ανωτέρω δεδομένων σας πραγματοποιείται στο πλαίσιο της μεταξύ μας σύμβασης, ενώ εξυπηρετεί και τα έννομα συμφέροντά μας, εφόσον μας επιτρέπει να παρέχουμε αποτελεσματικότερα τις υπηρεσίες μας στα μέλη μας. Στηρίζεται , συνεπώς, στο άρθρο 6 παράγραφος 1 περιπτώσεις β’ και στ’ του ΓΚΠΔ.

Χρόνος διατήρησης

Η διατήρηση των ανωτέρω δεδομένων σας διαρκεί για όσο χρόνο απαιτείται από την ισχύουσα νομοθεσία για την εκπλήρωση των εν γένει νομικών μας υποχρεώσεων, καθώς και για την θεμελίωση, άσκηση ή υποστήριξη των τυχόν νομικών μας αξιώσεων.

**στ) Δεδομένα διαιτολογικών-διατροφολογικών υπηρεσιών**

Στο πλαίσιο της παροχής συμβουλών-προγραμμάτων διατροφής από τον εξειδικευμένο διαιτολόγο-διατροφολόγο μας, συλλέγονται τα εξής δεδομένα σας, κατόπιν και της διενέργειας των σχετικών μετρήσεων: 1) το βάρος, η ηλικία και το ύψος σας, 2) ο δείκτης μάζας σώματός σας, 3) τα συνολικά ποσοστά λίπους και νερού στο σώμα σας,4) η μυϊκή και η οστική σας μάζα, 5) η αξιολόγηση της σωματικής σας διάπλασης, 6) δεδομένα μέτρησης βασικού μεταβολισμού RMR σας και η μεταβολική ηλικία σας, 7) το επίπεδο του σπλαχνικού λίπους σας, 8) η περίμετρος της μέσης και του βραχίωνά σας, 9) το ποσοστό του σωματικού λίπους σας . Για το υπολογισμό του λαμβάνονται τιμές από διάφορα μέρη του σώματός σας (για παράδειγμα , μετράται η δερματοπτυχή του τρικεφάλου, του υπερλαγονίου και του μηρού σας) και συνεκτιμάται και η σωματική σας πυκνότητα, 10) τυχόν λήψη φαρμακευτικής αγωγής, αλλεργίες, προσωπικές προτιμήσεις σας και 11) το προτιμώμενο μέσο αποστολής της διατροφής.

Νομική βάση επεξεργασίας

Η επεξεργασία των ανωτέρω δεδομένων πραγματοποιείται στο πλαίσιο μεταξύ μας σύμβασης, καθώς και για την διαφύλαξη ζωτικών σας συμφερόντων, και ειδικότερα της υγείας σας κατά τη διαμόρφωση και παρακολούθηση της τήρησης του προγράμματος διατροφής. Στηρίζεται , συνεπώς, στο άρθρο 6 παράγραφος 1 περιπτώσεις β’ και δ’ του ΓΚΠΔ. Η επεξεργασία των δεδομένων που αφορούν την υγεία σας βασίζεται στο άρθρο 9 παράγραφος 2 περίπτωση η’ του ΓΚΠΔ.

Χρόνος διατήρησης

Τα ανωτέρω δεδομένα διατηρούνται για όσο χρόνο απαιτείται από την ισχύουσα νομοθεσία για την τήρηση των συμβατικών μας υποχρεώσεών, καθώς και για τη χρήση τους ως πιθανό μέσο απόδειξης για την θεμελίωση , άσκηση ή υποστήριξη των τυχόν νομικών μας αξιώσεων.

**ζ) Δεδομένα καμερών ασφαλείας , λήψη φωτογραφιών και βιντεοσκόπηση προγραμμάτων**

Στις εγκαταστάσεις μας λειτουργεί σύστημα παρακολούθησης με τη χρήση καμερών κλειστού τύπου (CCTV), για λόγους ασφάλειας και προστασίας προσώπων και αγαθών. Ειδικότερα, το ανωτέρω σύστημα βιντεοεπιτήρησης χρησιμοποιείται αποκλειστικά προκειμένου α) να διευκολύνει τον έλεγχο πρόσβασης στις εγκαταστάσεις μας, β) να ενισχύσει την ασφάλεια του προσωπικού, των μελών και των επισκεπτών μας, προλαμβάνοντας και αποτρέποντας πιθανούς κινδύνους και εξασφαλίζοντας την άμεση επέμβασή μας σε περιπτώσεις έκτακτης ανάγκης και γ) να διασφαλίσει την προστασία της περιουσίας μας. Η τοποθέτησή του συστήματος και ο καθορισμός των λήψεων πραγματοποιήθηκαν μετά από την διενέργεια εκτίμησης αντικτύπου, ώστε να ακολουθούν τους όρους και τις προϋποθέσεις που περιγράφονται σε αυτή ,σύμφωνα με τον ΓΚΠΔ και την Οδηγία 1/2011 της Αρχής Προστασίας Δεδομένων Προσωπικού Χαρακτήρα.

Νομική βάση επεξεργασίας

Η επεξεργασία των δεδομένων που λαμβάνονται από το σύστημα βιντεοεπιτήρησης είναι απαραίτητη για την εκπλήρωση της νομικής υποχρέωσής μας να μεριμνούμε για την ασφάλεια της ζωής, της σωματικής ακεραιότητας, της υγείας και της περιουσίας των υπαλλήλων μας, καθώς και της περιουσίας τρίτων (μελών ή επισκεπτών) που νομίμως βρίσκονται στις εγκαταστάσεις μας. Επιπροσθέτως, έχουμε έννομο συμφέρον να προστατεύσουμε τον χώρο και την περιουσία μας από παράνομες πράξεις. Η επεξεργασία στηρίζεται , συνεπώς, στο άρθρο 6 παράγραφος 1 περιπτώσεις γ’ και στ’ ΓΚΠΔ.

Χρόνος διατήρησης: Τα δεδομένα εικόνας που συλλέγονται μέσω του συστήματος βιντεοεπιτήρησης διατηρούνται για 15 εργάσιμες ημέρες και διαγράφονται μετά την πάροδο του διαστήματος αυτού, εφόσον δεν έχει πραγματοποιηθεί κάποιο συμβάν σε βάρος των ανωτέρω προσώπων και αγαθών , οπότε η διατήρηση των δεδομένων σε χωριστό αρχείο μπορεί να διαρκέσει α) για 30 ημέρες, αν το συμβάν πραγματοποιείται σε βάρος μας ή β) για 3 μήνες αν το συμβάν αφορά τρίτο. Σε εξαιρετικές περιπτώσεις, που το συμβάν μας αφορά και χρήζει περαιτέρω διερεύνησης, το διάστημα διατήρησης των δεδομένων μπορεί να παραταθεί κατά το αναγκαίο μέτρο και κατόπιν ενημέρωσης της Αρχής Προστασίας Δεδομένων Προσωπικού Χαρακτήρα. Επιπροσθέτως, ενδέχεται να προβούμε σε λήψη φωτογραφιών και σε ολιγόλεπτη βιντεοσκόπησή των μελών μας κατά τη διάρκεια των προγραμμάτων μας. Το υλικό αυτό θα δημοσιευθεί στην ιστοσελίδα μας και στους λογαριασμούς μας στα μέσα κοινωνικής δικτύωσης για την προώθηση των δράσεων και των παροχών μας.

Νομική βάση επεξεργασίας

Η επεξεργασία των δεδομένων αυτών πραγματοποιείται αποκλειστικά κατόπιν λήψης της συγκατάθεσής σας. Στηρίζεται , συνεπώς στο άρθρο 6 παράγραφος 1 περίπτωση α’ του ΓΚΠΔ. Χρόνος διατήρησης

Η διατήρηση των ανωτέρω δεδομένων σας διαρκεί μέχρι την ανάκληση της συγκατάθεσής σας. Μεταβίβαση των προσωπικών δεδομένων σας Τα ανωτέρω προσωπικά σας δεδομένα ενδέχεται κατά περίπτωση να γνωστοποιηθούν σε ορισμένα φυσικά ή νομικά πρόσωπα ( στο εξής «αποδέκτες»), στο μέτρο που αυτό είναι απαραίτητο για τους σκοπούς της εκάστοτε επεξεργασίας. Ειδικότερα, αποδέκτες των ανωτέρω δεδομένων σας ενδέχεται να είναι, κατά περίπτωση, οι συνεργαζόμενοι με εμάς επαγγελματίες σύμβουλοι (δικηγόροι , λογιστές και λοιποί εξωτερικοί συνεργάτες, σύμβουλοι τεχνικής υποστήριξης), καθώς και οι πάροχοι τεχνολογικών υπηρεσιών. Σημειώνεται, ότι για τα μηνύματα ηλεκτρονικού ταχυδρομείου που αποστέλλονται στο πλαίσιο της εμπορικής προώθησης, χρησιμοποιούμε την πλατφόρμα Mailchimp , οι διακομιστές (servers) της οποίας, όπου αποθηκεύονται τα e-mails σας, βρίσκονται στην Αμερική. Η εταιρία «The Rocket Science Group LLC», η οποία παρέχει την πλατφόρμα αυτή, είναι πλήρως εναρμονισμένη με τον ΓΚΠΔ, ώστε να επιτυγχάνεται η ασφάλεια των μεταβιβαζόμενων δεδομένων. Περισσότερες πληροφορίες μπορείτε να βρείτε στον ακόλουθο σύνδεσμο

https://mailchimp.com/help/about-the-general-data-protection-regulation/?utm\_source=mckb&utm\_medium=kb-site&utm\_campaign=eepurl .

Ακόμη, τα δεδομένα που δημοσιεύονται στην επίσημη ιστοσελίδα μας, καθώς και στα μέσα κοινωνικής δικτύωσης είναι προσβάσιμα από τους χρήστες του διαδικτύου. Όλοι οι συνεργάτες μας επιλέγονται προσεκτικά και δεσμεύονται ως προς την τήρηση εμπιστευτικότητας και την λήψη κατάλληλων τεχνικών και οργανωτικών μέτρων που εξασφαλίζουν την προστασία των προσωπικών δεδομένων που διαχειρίζονται. Δεσμεύονται , επίσης, να μην χρησιμοποιούν τα δεδομένα σας για άλλους σκοπούς. Ακόμη, τονίζεται ότι ,εκτός των ανωτέρω, δεν μεταβιβάζουμε τα στοιχεία σας σε τρίτους, εντός ή εκτός Ευρωπαϊκής Ένωσης ή σε διεθνή οργανισμό. Τα δικαιώματά σας Ως υποκείμενα των δεδομένων, διατηρείτε κατά τον ΓΚΠΔ τα εξής δικαιώματα :

α) ενημέρωσης

Έχετε το δικαίωμα να ενημερωθείτε για τη φύση και τον σκοπό της επεξεργασίας, καθώς και τα μέσα προστασίας των προσωπικών σας δεδομένων, σύμφωνα με τα άρθρα 13 και 14 του ΓΚΠΔ.

β) πρόσβασης: Έχετε το δικαίωμα να ζητήσετε να αποκτήσετε πρόσβαση στα προσωπικά σας δεδομένα, σύμφωνα με το άρθρο 15 ΓΚΠΔ.

γ) διόρθωσης ανακριβών ή συμπλήρωσης ελλιπών δεδομένων : Έχετε το δικαίωμα να απαιτήσετε τη διόρθωση ανακριβών δεδομένων σας, καθώς και τη συμπλήρωση ελλιπών δεδομένων σας , σύμφωνα με το άρθρο 16 ΓΚΠΔ.

δ) διαγραφής των δεδομένων σας: Όταν δεν επιθυμείτε πλέον την επεξεργασία και διατήρηση των προσωπικών σας δεδομένων, έχετε το δικαίωμα να ζητήσετε τη διαγραφή τους, υπό την προϋπόθεση ότι τα δεδομένα σας δεν τηρούνται για κάποιο συγκεκριμένο, νόμιμο και δηλωμένο σκοπό, σύμφωνα με το άρθρο 17 ΓΚΠΔ.

ε) περιορισμού της επεξεργασίας των δεδομένων σας: Έχετε το δικαίωμα να ζητήσετε τον περιορισμό της επεξεργασίας των προσωπικών σας δεδομένων, υπό τις προϋποθέσεις του άρθρου 18 ΓΚΠΔ.

στ) εναντίωσης στην επεξεργασία : Σύμφωνα με το άρθρο 21 ΓΚΠΔ, έχετε το δικαίωμα να αντιταχθείτε στην επεξεργασία των δεδομένων σας ανά πάσα στιγμή και για λόγους που σχετίζονται με την ιδιαίτερη κατάστασή σας, όταν αυτή βασίζεται, κατά τα ανωτέρω, στο άρθρο 6 παράγραφος 1 περίπτωση στ’ ΓΚΠΔ. Διατηρούμε, όμως, το δικαίωμα περαιτέρω επεξεργασίας, αν αποδείξουμε επιτακτικούς και νόμιμους λόγους για την επεξεργασία, οι οποίοι υπερισχύουν των συμφερόντων σας , των θεμελιωδών δικαιωμάτων και των ελευθεριών σας ή αν η επεξεργασία χρησιμεύει για την άσκηση , θεμελίωση ή υποστήριξη των νομικών μας αξιώσεων.

ζ) φορητότητας των δεδομένων : Έχετε το δικαίωμα να λάβετε ή να ζητήσετε τη μεταφορά των δεδομένων σας, σε μηχαναγνώσιμη μορφή, από εμάς σε άλλον υπεύθυνο επεξεργασίας, εφόσον το επιθυμείτε, σύμφωνα με το άρθρο 20 ΓΚΠΔ.

η)ανάκλησης της συγκατάθεσής σας σύμφωνα με το άρθρο 7 περίπτωση 3 ΓΚΠΔ. Η άσκηση των συγκεκριμένων δικαιωμάτων μπορεί να γίνει οποτεδήποτε , διενεργείται ,ωστόσο, υπό τις προϋποθέσεις του ΓΚΠΔ και τελεί υπό την επιφύλαξη των νόμιμων δικαιωμάτων και υποχρεώσεών μας.

θ) Έχετε το δικαίωμα καταγγελίας στην Αρχή Προστασίας Δεδομένων Προσωπικού Χαρακτήρα, η οποία εδρεύει στην Αθήνα (Κηφισίας 1-3, Τ.Κ. 115 23) και στο τηλέφωνο 2106475600 και φαξ 2106475628 ή στη διεύθυνση ηλεκτρονικής αλληλογραφίας complaints@dpa.gr , σε περίπτωση που θεωρείτε ότι η επεξεργασία των δεδομένων σας από εμάς παραβιάζει τον Γενικό Κανονισμό για την Προστασία Δεδομένων και τον Νόμο 4624/19. Περισσότερες πληροφορίες μπορείτε να βρείτε στον ακόλουθο σύνδεσμο https://www.dpa.gr/portal/page?\_pageid=33,211532&\_dad=portal&\_schema=PORTAL. Η Αρχή εξετάζει τις καταγγελίες , αφού προηγουμένως τα ανωτέρω δικαιώματα έχουν ασκηθεί προς το γυμναστήριό μας. Μπορείτε να επικοινωνείτε μαζί μας γι’ αυτό το σκοπό οποτεδήποτε στην ηλεκτρονική διεύθυνση info@almafit.gr Ειδική υποχρέωση του γυμναστηρίου μας σε περίπτωση διόρθωσης, διαγραφής και περιορισμού της επεξεργασίας των δεδομένων Σε περίπτωση διόρθωσης, διαγραφής ή περιορισμού της επεξεργασίας των δεδομένων σας, ενημερώνουμε κάθε αποδέκτη στον οποίο αυτά γνωστοποιήθηκαν , εκτός αν αυτό αποδεικνύεται ανέφικτο ή εάν συνεπάγεται δυσανάλογη προσπάθεια. Εφόσον ζητηθεί, σας ενημερώνουμε για τους εν λόγω αποδέκτες. Άσκηση των δικαιωμάτων σας Η άσκηση των δικαιωμάτων σας γίνεται δωρεάν, εκτός κι αν το αίτημά σας είναι αβάσιμο, επαναλαμβανόμενο ή υπερβολικό, οπότε και μπορεί να αρνηθούμε να το ικανοποιήσουμε. Επιπλέον, ενδέχεται να ζητηθούν κάποιες επιπρόσθετες πληροφορίες, ώστε να επιβεβαιωθεί η ταυτότητά σας όταν ζητάτε την πρόσβαση στα δεδομένα σας ή για την άσκηση οποιουδήποτε άλλου δικαιώματός σας, έτσι ώστε να διασφαλίσουμε ότι τα δεδομένα σας δεν θα αποκαλυφθούν σε τρίτους. Σε κάθε αίτημά σας θα απαντήσουμε μέσα σε χρονικό διάστημα ενός (1) μήνα, εκτός αν λόγω πολυπλοκότητας ή αυξημένου αριθμού αιτημάτων χρειαστεί περισσότερος χρόνος, οπότε και θα ενημερωθείτε σχετικά. Μη διενέργεια αυτοματοποιημένης λήψης αποφάσεων-κατάρτισης προφίλ Σημειώνεται, ότι δε διενεργούμε κανενός είδους αυτοματοποιημένης λήψης αποφάσεων, συμπεριλαμβανομένης της κατάρτισης προφίλ, που αναφέρεται στο άρθρο 22 παράγραφοι 1 και 4 ΓΚΠΔ και η οποία παράγει έννομα αποτελέσματα που σας αφορούν ή σας επηρεάζουν σημαντικά με παρόμοιο τρόπο. Τεχνικά και οργανωτικά μέτρα ασφαλείας Έχουμε λάβει τα κατάλληλα τεχνικά και οργανωτικά μέτρα προς διατήρηση της ασφάλειας των δεδομένων σας. Πραγματοποιούμε τακτικούς ελέγχους ανίχνευσης περιστατικών παραβίασης και διαθέτουμε λειτουργικά συστήματα ενημερωμένα και ασφαλή, με τη χρήση αντι-ιομορφικών λογισμικών και ισχυρών κωδικών πρόσβασης, καθώς και με την εφαρμογή διαδικασιών back-up. Εφαρμόζουμε πολιτικές ασφαλείας δεδομένων και διαχείρισης περιστατικών παραβίασης, οι οποίες αναθεωρούνται τακτικά. Όλοι οι υπάλληλοί μας είναι κατάλληλα εκπαιδευμένοι και δεσμεύονται με ρήτρες εμπιστευτικότητας , ενώ η πρόσβασή τους στα δεδομένα σας περιορίζεται ,ανάλογα με την ιδιότητά τους, μόνο σε εκείνα που είναι απαραίτητα για την εξυπηρέτησή σας (αρχή «need to know»). Ακόμη, όλοι οι συνεργάτες μας έχουν επιλεγεί προσεκτικά και δεσμεύονται ως προς την τήρηση εμπιστευτικότητας και λήψης κατάλληλων τεχνικών και οργανωτικών μέτρων, που εξασφαλίζουν την προστασία των προσωπικών σας δεδομένων.

Τρόπος επικοινωνίας

Μπορείτε να επικοινωνείτε μαζί μας για οποιαδήποτε ερώτηση σχετικά με την επεξεργασία των προσωπικών σας δεδομένων ή για να ασκήσετε τα δικαιώματά σας στην ηλεκτρονική διεύθυνση info@almafit.gr

|  |
| --- |
| ΕΝΤΥΠΟ ΔΗΛΩΣΗΣ ΥΠΑΝΑΧΩΡΗΣΗΣ ΚΑΙ ΚΑΤΑΓΓΕΛΙΑΣ ΣΥΜΒΑΣΗΣ ΠΙΣΤΩΣΗΣ **(Άρθρα 3 και 4 της Υ.Α Ζ1-1262/2007 - ΦΕΚ 2122/Β/31-10-07)** |
| 1. **ΣΤΟΙΧΕΙΑ ΚΑΤΑΝΑΛΩΤΗ**
 |
| ΕΠΩΝΥΜΟ: | ΟΝΟΜΑ: |
| ΔΙΕΥΘΥΝΣΗ: |
| ΟΔΟΣ: | Τ.Κ.: | ΠΟΛΗ: |
| ΤΗΛΕΦΩΝΟ: | FAX: | E-mail: |
| 1. **ΣΤΟΙΧΕΙΑ ΣΥΜΒΑΣΗΣ**
 |
| ΗΜΕΡΟΜΗΝΙΑ ΥΠΟΓΡΑΦΗΣ ΣΥΜΒΑΣΗΣ |  |
| ΑΡΙΘΜΟΣ ΕΠΙΣΚΕΨΕΩΝ ΑΠΟ ΤΗΝ ΗΜΕΡΟΜΗΝΙΑ ΥΠΟΓΡΑΦΗΣ ΤΗ ΣΥΜΒΑΣΗΣ ΜΕΧΡΙ ΣΗΜΕΡΑ (**ΓΙΑ ΚΕΝΤΡΟ ΑΙΣΘΗΤΙΚΗΣ**) |  |
| ΑΡΙΘΜΟΣ ΜΗΝΩΝ ΓΥΜΝΑΣΤΙΚΗΣ ΑΠΟ ΤΗΝ ΗΜΕΡΟΜΗΝΙΑ ΥΠΟΓΡΑΦΗΣ ΤΗ ΣΥΜΒΑΣΗΣ ΜΕΧΡΙ ΣΗΜΕΡΑ (**ΓΙΑ ΓΥΜΝΑΣΤΗΡΙΟ**) |  |
| 1. **ΣΤΟΙΧΕΙΑ ΤΗΣ ΕΠΙΧΕΙΡΗΣΗΣ ΜΕ ΤΗΝ ΟΠΟΙΑ ΥΠΟΓΡΑΦΤΗΚΕ Η ΣΥΜΒΑΣΗ**
 |
| **ΕΠΩΝΥΜΙΑ**:ΣΤΑΜΟΥ ΜΑΡΙΑ ΤΟΥ ΓΕΩΡΓΙΟΥ |
| ΔΙΕΥΘΥΝΣΗ: |
| ΟΔΟΣ:ΛΕΚΚΑ 23-25 | Τ.Κ.:61100 | ΠΟΛΗ:ΚΙΛΚΙΣ |
| ΤΗΛΕΦΩΝΟ:2341070704 | ΑΡΜΟΔΙΟΣ:ΣΤΑΜΟΥ ΜΑΡΙΑ |
| **ΕΙΔΟΣ ΕΠΙΧΕΙΡΗΣΗΣ:** |
| **ΚΕΝΤΡΟ ΑΙΣΘΗΤΙΚΗΣ**:  |  **ΓΥΜΝΑΣΤΗΡΙΟ**: Χ |
| 1. **ΑΙΤΗΜΑ ΚΑΤΑΝΑΛΩΤΗ**

**(Σύμφωνα με τα άρθρα 3 και 4 της Υ.Α Ζ1-1262/2007)** |
| * 1. ΥΠΑΝΑΧΩΡΗΣΗ ΑΠΟ ΤΗ ΣΥΜΒΑΣΗ
 |  | ΚΑΛΕΙΤΑΙ Η ΕΠΙΧΕΙΡΗΣΗ* + - να ακυρώσει το πρόγραμμα / τα προγράμματα,
		- να προσδιορίσει το τελικό πληρωτέο ποσό (χρεωστικό / πιστωτικό) σύμφωνα με την έκταση των υπηρεσιών που ήδη μου παρασχέθηκαν,
		- να ενημερώσει σχετικά τον πιο πάνω αναφερόμενο πιστωτικό φορέα.
 |
| * 1. ΚΑΤΑΓΓΕΛΙΑ ΤΗΣ ΣΥΜΒΑΣΗΣ
 |  |
| * 1. ΚΑΤΑΓΓΕΛΙΑ ΤΗΣ ΣΥΜΒΑΣΗΣ ΠΙΣΤΩΣΗΣ
 |  | ΚΑΛΕΙΤΑΙ Η ΤΡΑΠΕΖΑ για τις απαραίτητες εκ μέρους της ενέργειες όπως αυτές προβλέπονται από το Άρθρο 4, παρ. 1 & 2 της Υ.Α. Ζ1-1262/2007 |
| * 1. ΕΝΗΜΕΡΩΣΗ ΓΙΑ ΠΑΥΣΗ ΕΡΓΑΣΙΩΝ ΤΗΣ ΠΙΟ ΠΑΝΩ ΑΝΑΦΕΡΟΜΕΝΗΣ ΕΠΙΧΕΙΡΗΣΗΣ
 |  | ΚΑΛΕΙΤΑΙ Η ΤΡΑΠΕΖΑ για τις απαραίτητες εκ μέρους της ενέργειες όπως αυτές προβλέπονται από το Άρθρο 4, παρ. 3 της Υ.Α. Ζ1-1262/2007 |